**THIRRJE PËR APLIKIM**

**Përkrahje për digjitalizimin e NVM-ve**

**Data e publikimit: 03 Prill 2023**

**Afati i fundit për aplikim: 22 Prill 2023 18:00**

## **Sfondi**

Organizata Gjermane për Bashkëpunim Ndërkombëtar (GIZ) GmbH është ngarkuar me detyrë nga ana e Ministrisë Federale Gjermane për Zhvillim Ekonomik dhe Bashkëpunim (BMZ) dhe Bashkimi Europian (EU) për zbatimin e komponentit “Digjitalizimi i bizneseve të Vogla dhe Mikro me qëllim të rritjes së qëdrueshmërisë në kohë të krizave” si pjesë e Qendrës për Transformim Digjital pranë Parkut për Trajnime dhe Inovacion (ITP) në Prizren. Qëllimi i thirrjes është ofrimi i mbështetjes për digjitalizimin e 20 NMV nga Kosova, për të ndryshuar proceset biznesore aktuale – apo për të krijuar të reja, ndryshuar kulturën dhe përvojat e konsumatorëve/blerësve duke përdorur teknologjitë digjitale.

## **Mbështetje për transformimin digjital të NMV-ve**

Njëzet (20) NMV (Ndërmarrje Mikro dhe të Vogla) do të përzgjidhen për mbështetje të plotë për transformim digjital. Transformimi digjital i NMV-ve me model tradicional biznesor mbështetet në qasje të strukturuar për NMV-të e përzgjedhura për mbështetje, duke përfshirë këtu edhe buxhetin e përcaktuar për mbështjetje për shërbime dhe pajisje. Më saktësisht, NMV-të e përzgjedhura për mbështetje do të ju sigurohet ekspertizë për vlerësimin e modelit të biznesit, të proceseve, dhe të kulturës, me qëllim të pregatitjes së udhërrëfyesit për transformimin digjital (strategjinë). Buxheti në dispozicion për zbatimin e strategjisë do të ju ofrohet NMV-ve të përzgjedhura në vlerë deri në 5,000 EUR për mbështetje në shërbime dhe paisje.

## **E drejta e aplikimit**

Thirrja është e hapur të të gjitha NMV të regjistruara në Kosove para Marsit të 2021 (jo startap). NMV të cilat janë të lidhura apo i përkasin sektorit/aktivitetit ekonomik TIK nuk kanë të drejtë për aplikim (janë të përjashtuara). Ju lutemi referojuni detajeve lidhur me të drejtën e aplikimit dhe kritereve, të shpalosura në dokumentin “Kriteret – Procesi i aplikimit dhe procedurat”.

## **Procesi i aplikimit**

Aplikimi është i hapur prej 03 Prill 2023 deri më 22 Prill 2023 18:00.

Palët e interesuara NMV-të mund të aplikojnë duke plotësuar formën e aplikimit e cila gjendet në linkun/vegzën

[https://docs.google.com/forms/d/1G08QRbPBL07rMBlc-jOH3-v9mcgbcu1plJAhF7Më628/vieëform?ts=641c51fc&edit\_requested=true](https://docs.google.com/forms/d/1G08QRbPBL07rMBlc-jOH3-v9mcgbcu1plJAhF7Mw628/viewform?ts=641c51fc&edit_requested=true)

Statusi për dorëzimin e suksesshëm të aplikacionit konfirmohet përmes njoftimit me email në adresën e njejtë e cila është dhënë në formën e aplikimit.

Në fazën e aplikimit nuk ka kërkesa për dokumentacion, mirëpo NMV-të të cilat e kalojnë fazën e shqyrtimit fillestar të procesit të përzgjedhjes do të ju kërkohet dorëzimi i dëshmive/dokumentacioni në vijim:

* Certifikata e regjistrimit të biznesit
* Kopja e letërnjoftimit të personit që aplikon (apo personit të autorizuar)
* Dëshmi për personelin e punësuar – deklarimet në ATK (lista e të punësuarve të deklaruar)
* Dëshmi mbi qarkullimin e biznesit – Deklarimet në ATK-së
* Të gjitha dokumentet e kërkuara do të dorëzohen në format elektronik, online.

## **Informatat e tjera**

Mbështetja për procesin e aplikimit është në dispozicion përmes [support@alt-pr.com](mailto:support@alt-pr.com)

***Shënim:*** *Ky aktivitet mbështetet nga Bashkimi Europian dhe Qeveria Gjermane përmes Aktivitetit #Digital4Business [Digjital për Biznes] i cili zbatohet në kuadër të #DigitalTransformationCenter [Qendrës për Transformim Digjital] të ITP-së. Aktivitetet zbatohen nga ana e ALT Shpk, një partner i Qendrës për Transformim Digjital #Consortium [Konzorciumi] – një entitet me një pikë shërbimi [one-stop-shop] e përbërë nga organizata të ndryshme të përqëndruara në mbështetjen e ndërmarrjeve për të digjitalizuar aktivitetet e tyre biznesore*